Kamu bisa jelasin ke aku soal Adaptasi perubahan iklim dalam bahasa melayu?

Adaptasi perubahan iklim, juga dikenali sebagai penyesuaian perubahan iklim, merupakan proses penyesuaian terhadap kesan perubahan iklim yang sedang atau akan dialami oleh manusia. Adaptasi, bersama dengan mitigasi, merupakan cara-cara menghadapi perubahan iklim. Bagi manusia, adaptasi bertujuan untuk mengurangkan atau mengelakkan kemudaratan serta mengeksploitasikan peluang; bagi sistem semula jadi, manusia boleh mencampur tangan untuk membantu mereka mengadaptasi.

Tindakan adaptasi boleh dibahagikan kepada dua jenis: adaptasi bertambah () dan adaptasi transformatif. Adaptasi bertambah bertujuan untuk mengekalkan dan memelihara ciri dan integriti satu sistem (seperti menggunakan variasi spesies tanaman yang baharu) manakala adaptasi transformatif pula bertujuan untuk mengubah sifat asas satu sistem (seperti menghijrah penduduk ke tempat yang lebih baik). Adaptasi perubahan iklim juga boleh dibahagikan kepada tiga kategori: Adaptasi struktural dan fizikal, adaptasi sosial dan adaptasi institusi.

Adaptasi adalah sangat penting terutamanya bagi negara membangun sedangkan negara-negara tersebut adalah paling terdedah terhadap impak perubahan iklim dan mereka sudah menanggung kesan-kesan perubahan iklim yang teruk. Keperluan adaptasi berbeza dari tempat ke tempat berdasarkan kepekaan dan kerentanannya terhadap impak alam sekitar. Kapasiti adaptaif manusia kini dibahagikan secara tidak adil di kawasan dan populasi yang berbeza, dan negara membangun lazimnya mempunyai kapasiti yang lebih kurang untuk mengadaptasi. Kapasiti adaptif juga berkaitan dengan pembangunan ekonomi dan sosial. Namun, kawasan yang paling maju juga boleh mempunyai kapasiti adaptif yang rendah ketika berhadapan dengan bencana yang baharu dan tidak pernah dialami. Adaptasi perubahan iklim dijangka akan berharga berbilion-bilion dolar secara tahunan bagi beberapa dekad yang akan datang.